钦定古今图书集成/理学汇编/学行典/第211卷 > 张希圣
## 钦定古今图书集成/理学汇编/学行典/第211卷 > 张希圣

按《邵武府志》：张希圣，八都太源人。生母杨氏，年六十
七，左脚忽生一疮，三年医治不愈。圣清夜焚香告天，
将己左脚割肉如疮大，禀命于母曰：“时得一药，儿为
裹于母之疮处，惟愈方可解脱，切勿私自窥视。”疮过
半月而愈。母因疮愈，每欲持斋，圣代母清斋三年，易
母以荤食。时军厅邬署府任，以孝子奖之。至今相传
《张孝子》云。